Source: https://webpravo.eu/clanky/odpocet-danovej-straty-v-svetle-rozhodnutia-ustavneho-sudu
Timestamp: 2019-07-22 22:33:04+00:00
Document Index: 11117750

Matched Legal Cases: ['§ 52', 'čl. 1', 'čl. 35', 'čl. 13', 'súd ', '§ 52', '§17']

Odpočet daňovej straty v svetle rozhodnutia ústavného súdu – Webpravo
Home » Články » Odpočet daňovej straty v svetle rozhodnutia ústavného súdu
o návrhu skupiny 51 poslancov Národnej rady Slovenskej republiky na začatie konania o súlade čl. I bod 106, § 52za ods. 4 zák. č. 463/2013 Z. z., ktorým sa mení a dopĺňa zák. č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony s čl. 1 ods. 1 a čl. 35 ods. 1 v spojitosti s čl. 13 ods. 4 Ústavy Slovenskej republiky
Návrhu skupiny 51 poslancov Národnej rady Slovenskej republiky n e v y h o v u j e
V súčasnosti nie je známe písomné odôvodnenie rozhodnutia Ústavného súdu a preto sa dá len špekulovať ako Ústavný súd dospel k záveru, že ide o nepravú retroaktivitu. V každom prípade daňovníci sa musia s týmto rozhodnutím vysporiadať a môj web ponúka návrh legálneho riešenia problému.
Všetci vieme, že posledná novela zákona o dani z príjmom 463/2013 Z.z. obsahovala obmedzenie odpočtu daňovej straty a to dosť razantné. Podstata zmeny spočívala v tom, že sa už daňová strata musí odpočítať rovnomerne počas maximálne počas štyroch zdaňovacích období a nie siedmych a v ľubovoľnej výške. Problém nastal v tom, že ustanovenia o odpočte daňových strát sú považované za retroaktívne, pretože v § 52za ods. 4 zákona 463/2013 Z.z. ustanovuje, že rovnaký postup sa uplatní aj pri stratách za predchádzajúce kalendárne roky. Tým sa zmenili možnosti daňovej optimalizácie. Na jednej strane je síce pravdou, že na to majú maximálne štyri roky, ale odpočet musí byť rovnomerný. To v praxi znamená minimálne dva roky a každý rok 50% . Čo však v prípade ak nárazovo nevykážem taký základ dane ? Potom i možnosť odpočtu daňovej straty prepadne uplynutím času. Ak si ponechám rovnomerne štyri roky zas si ju odpočítam pomaly. Najmä ak ide o daňové straty, kde som počítal s jednorazovým odpočtom do nákladov.
Vzhľadom na rozhodnutie US SR je riešenie tejto situácie len čiastočné. Je možné využiť ustanovenia §17/29 citujem
Inými slovami daňovník môže zvýšiť hospodársky výsledok tak, že nezahrnie do nákladov oprávnené náklady, čím vykáže vyšší základ dane a teda i základňu pre odpočet daňovej straty. Vzhľadom na to, že uplatnenie daňových nákladov je dobrovoľné ( zatiaľ čo o výnosoch účtovať musí ) , je potom možné tieto náklady douplatňovať v nasledovnom zdaňovacom období bez nutnosti podať dodatočné daňové priznanie. Je to síce len obmedzené riešenie tejto problematiky , ale aj to môže pomôcť v situácii keď je v Slovemskej republike prestávajú platiť základné legislatívne zásady.
Previous Daňové a účtovné aspekty komisionárskej zmluvy
Next Zmluva o prevzatí dlhu